Návrh komuniké

	Vláda Slovenskej republiky na svojom zasadnutí dňa ........................ 2004 prerokovala a schválila návrh na podpis Dohovoru o počítačovej kriminalite z 23. novembra 2001.

	Cieľom prijatia dohovoru je odradiť od činov namierených proti dôvernosti, celistvosti a dostupnosti počítačových systémov, sietí a počítačových dát, ako aj proti ich zneužívaniu tým, že sa konanie opísané v tomto dohovore ustanoví ako trestný čin a udelia sa primerané právomoci na účinný boj proti takýmto trestným činom, že sa uľahčí ich odhaľovanie, vyšetrovanie a trestné stíhanie na národnej a medzinárodnej úrovni a že sa ustanovia postupy umožňujúce rýchlu a spoľahlivú medzinárodnú spoluprácu.